Public procurement notice: Contract Notice
Published: 2022-05-04
Buyer: Kymenlaakson sosiaali- ja terveyspalvelujen kuntayhtymä
Country: FI
Contract type: Services
Procedure: Open procedure
CPV classification: 60120000 | 85100000: Health services
Submission deadline: 2022-05-22

Technical requirements: Hankinnan kohteena ovat kylpypalvelu- ja päiväkeskusasiakkaiden kuljetukset Kymenlaakson sosiaali- ja terveyspalvelujen kuntayhtymän (Kymsoten) alueella. Palvelun tarve on noin 10–30 asiakasta päivässä.
Hankinta on jaettu kymmeneen (10) osa-alueeseen, jotka koostuvat yhdestä Kymsoten kaupungin sisällä tuotettavasta kylpypalvelu- tai päiväkeskusasiakkaiden kuljetuksista. Tarjouksen voi jättää 1-10 osa-alueeseen. Kunkin osa-alueen tarjouksen vertaillaan erikseen.
Kuljetustarpeet ja asiakasmäärät on arvioitu osa-alueittain tarjouspyynnön kohdassa II.2. Kyseessä on vain arvio, eikä Kymsote sitoudu mihinkään tiettyyn kuljetustarpeeseen tai asiakasmäärään. Reitit saattavat muuttua kesken sopimuskauden, mikäli kylpypalvelu- ja päiväkeskustoiminnan toimipisteet muuttuvat.
Palvelun hinta koostuu perusmaksusta sekä kilometrihinnasta. Perusmaksu peritään vain kerran per matka. Kun kyydissä on useampia matkustajia, peritään perusmaksu myös silloin vain kerran.  Tarjoaja ilmoittaa hinnan erikseen kullekin tarjoamalleen osa-alueelle.
Pyörätuoli- ja porraslisät ovat kiinteitä. Lisät on määritelty tarjouspyynnön liitteessä 4 Hinnoittelu.
Sopimuskumppaneiksi valitaan kolme (3) halvimman hinnan tarjonnutta palveluntuottajaa per osa-alue. Etusijajärjestys määräytyy siten, että halvimman hinnan tarjonnut palveluntuottaja on etusijajärjestyksessä ensimmäinen ja toiseksi halvimman hinnan tarjonnut on toinen. Mikäli kaksi tarjoajaa on saanut tarjousvertailussa saman pistemäärän, näiden tarjoajien etusijajärjestykset arvotaan.
Jos etusijajärjestyksessä ensimmäinen palveluntuottaja ei pysty tuottaa tilattua palvelua kertaakaan yhden (1) kuukauden aikana, siirtyy palveluntuottaja etusijajärjestyksessä yhden (1) sijan alemmas kuudeksi (6) kuukaudeksi.
Mikäli palveluntuottaja peruu jo hyväksytyn tilauksen kolme (3) kertaa, putoaa palveluntuottaja pysyvästi etusijajärjestyksessä yhden (1) sijan alemmas.
Mikäli kuljetus myöhästyy palveluntuottajasta johtuvasta syystä yli kaksi (2) tuntia sovitusta ajasta, palveluntuottaja on velvollinen maksamaan Kymsotelle 50 euron (alv 0 %) sanktion per asiakas.
Tarjoaja voi käyttää alihankkijoita. Tarjoaja vastaa alihankkijan työstä kuin omastaan suhteessa hankintayksikköön. Hankintayksikkö allekirjoittaa hankintasopimuksen vain tarjouksen jättäneen yrityksen kanssa. Hankinnan tuottamisessa käytettävät alihankkijat on nimettävä.
Alihankkijaa koskevat tiedot tulee antaa erillisellä liitteellä (tarjouspyynnön liite 5), joka ladataan osaksi tarjousta. Liite tulee nimetä "Alihankkijan tiedot".
Nimetyt alihankkijat katsotaan tarjoajan resursseiksi. Tarjoajan on sitouduttava siihen, että nimetyt alihankkijat ovat käytettävissä hankinnan toteuttamiseen, jos tarjoaja tulee valituksi. Voittajaksi valitun tarjoajan on toimitettava suoraan palvelun tuottamiseen osallistuvista alihankkijoista vastaavat todistukset ja selvitykset kuin tässä tarjouspyynnössä on vaadittu ennen hankintasopimuksen allekirjoitusta.
Ryhmittymänä tarjoaminen on sallittua. Ryhmittymän on kyettävä viimeistään sopimuksen allekirjoitushetkellä osoittamaan yksi organisaatio, joka hoitaa kaiken yhteydenpidon Kymsoten kanssa. Kuitenkin kaikki ryhmittymän jäsenet yhdessä vastaavat sopimusvastuista allekirjoittamalla hankintasopimuksen. Ryhmittymän on sitouduttava siihen, että tarjouksessa nimetyt ryhmittymän jäsenet ovat käytettävissä hankinnan toteuttamiseen, mikäli ryhmittymä tulee valituksi. Em. sitoumus velvoittaa erityisesti, koska ryhmittymän kaikkien jäsenten resurssit ja tiedot vaikuttavat kelpoisuusvaatimuksiin.
Ryhmittymää koskevat tiedot tulee antaa erillisellä liitteellä, joka ladataan osaksi tarjousta ja nimetään "Ryhmittymän tiedot".